**9. A feladat a második világháború alatti magyar történelemhez kapcsolódik.**

**Oldja meg a feladatokat a forrás és ismeretei segítségével!**

„A revízió a legnagyobb veszély, ami fenyeget, de ezzel nem tehetek semmit, mert

belebukom. A közvéleményünk meg van őrülve. Mindent vissza! Akárhogy, akárki

által, bármely áron. […] Visszakaptuk a Felvidéket, vissza Ruszinkót [a Kárpátalját]

is […]. Most Erdélyen a sor, rettegek, mi lesz akkor. Ha Erdély visszajő, ezzel örökre

elköteleztük magunkat a németeknek, akik majd aztán követelik az árát.” *(Részlet egy*

*bizalmas beszélgetésből)*

**a) Nevezze meg azt a miniszterelnököt (vezetéknév, keresztnév), akitől az idézet**

**származik!** (1 pont)

………………………………………………………..

**b) Nevezze meg szakkifejezéssel azt a nacionalizmussal és a revizionizmussal összefüggő**

**eszmét, amelynek elterjedtségére utal a „Mindent vissza!” követelés!** (1 pont)

………………………………………………………..

**c) Mikor (év, hónap, nap) és hol (város) született meg az a döntés, amely Erdély egy**

**részének Magyarországhoz csatolásáról rendelkezett?** (Elemenként 0,5 pont.)

időpont: ……………………………… helyszín: ………………………………

**d) Magyarázza meg röviden, mi volt az a németek által követelt „ár”, amelynek**

**megfizetését az idézet szerzője szerette volna elkerülni!** (1 pont)

…………………………………………………………………………………………………...

**Megoldás**

**9. Magyarország a második világháborúban (Összesen 4 pont.)**

**a)** Teleki Pál (1 pont)

**b)** irredentizmus *(Elfogadható még: irredenta)* (1 pont)

**c)** időpont: 1940. augusztus 30. helyszín: Bécs (Elemenként 0,5 pont.)

**d)** A háborúba való belépés. / A fegyveres semlegesség feladása. *(Tartalmilag azonos, más*

*helyes válasz is elfogadható.)* (1 pont)